คือหนูกับแฟน มีอะไรกันวันที่17โดยไม่ป้องกัน ปล่อยใน ตอนเช้าวันที่18ก็ซื้อยาคุมฉุกเฉินมากิน พอ1อาทิตย์ผ่านมาก็เหมือนจะเป็นเมนมีเลือดออกเล็กน้อย ก็มีอะไรกันอีกโดยปล่อยใน แต่หนูเริ่มกินยาคุมแบบ28เม็ด ในวันแรกที่เหมือนจะเป็นแล้ว อยากรู้ว่า มีโอกาสท้องสูงแค่ไหน แล้วตอนนี้ยังกินยาคุมฉุกเฉินทันไหม
สวัสดีค่ะ หากได้ทานยาคุมฉุกเฉินภายในไม่เกิน 12 ชั่วโมงหลังจากมีเพศสัมพันธ์ ยาคุมฉุกเฉินก็จะช่วยป้องกันการตั้งครรภ์ได้ประมาณ 95% แต่หากได้ทานในช่วง 12-24 ชั่วโมงหลังจากมีเพศสัมพันธ์ ยาคุมฉุกเฉินจะช่วยป้องกันการตั้งครรภ์ได้ประมาณ 85%สำหรับเลือดที่ออกมาหลังจากทานยาไป 1 สัปดาห์ หากไม่ใช่ช่วงวันที่ที่ประจำเดือนควรจะมา ก็น่าจะเป็นเลือดที่เกิดจากผลของยาคุมฉุกเฉินได้ส่วนการมีเพศสัมพันธ์อีกครั้ง ย่อมมีโอกาสที่จะตั้งครรภ์ได้ ดังนั้น อาจต้องพิจารณาทานยาคุมฉุกเฉินอีกครั้ง ส่วนยาคุมกำเนิดชนิด 28 เม็ดนั้น การทานหลังจากที่มีเพศสัมพันธ์ไปแล้ว จะไม่สามารถช่วยป้องกันการตั้งครรภ์ได้ เพราะโดยปกติต้องทานต่อเนื่องไปอย่างน้อย 7 วันก่อน ดังนั้น หลังจากนี้ไป 7 วัน ก็ควรงดการมีเพศสัมพันธ์ไปก่อน และเมื่อทานยาคุมจนครบ 28 เม็ด หากไม่มีประจำเดือนมา ก็ควรตรวจหาการตั้งครรภ์ดูด้วยค่ะ